Baleaarid

Baleaarid (ka Baleaari saared ja Baleaari saarestik; katalaani keeles Illes Balears, hispaania keeles Islas Baleares) on saarestik ja Hispaania autonoomne piirkond Vahemere lääneosas. Baleaaride suuremad saared on Mallorca, Menorca, Eivissa ja Formentera. Väiksemate saarte hulka kuulub muu hulgas Cabrera saar ja S'Espalmador. Eivissat ja Formenterat koos ümbritsevate väiksemate saartega nimetatakse Pitiuusideks. Saarestiku kõrgeim punkt on Puig Major (1445 m), mis asub Mallorcal Serra de Tramuntana mäestikus. Baleaarid kuuluvad Hispaaniale ning moodustavad omaette autonoomse piirkonna. 1936. aastal ilmus eesti ajakirjanduses üleskutseid, et Eesti peaks hankima Baleaaridele asumaa, et rajada sinna kopsuhaigete ravila. Plaan ei teostunud Hispaania valitsuse vastuseisu tõttu. Kliima Baleaaride aasta keskmine õhutemperatuur on +15,8 °C. Jaanuaris on keskmine temperatuur +9,2 °C ja augustis +24,1 °C. Aastane sademete hulk on keskmiselt 423 mm. Jaanuaris sajab keskmiselt 37 mm ja augustis 20 mm. Aastas paistab päike umbes 2700 tundi, sealhulgas jaanuaris keskmiselt 165 ja augustis 309 tundi. Ajaloolised maakonnad Mallorca jaguneb kuueks maakonnaks (comarca). Cabrera, Eivissa ja Formentera saar moodustavad igaüks eraldi maakonna. Mallorca maakonnad: Llevant Migjorn Palma Pla de Mallorca Raiguer Serra de Tramuntana Vallad Baleaari saared koosnevad 67 vallast. Märkus: Tabelis on loetletud vallad nende artikleid arvestamata. Viited Välislingid